google/wiki40b huggingface dataset:
प्रवीण कुमार द्विवेदी

प्रवीण कुमार द्विवेदी भारतीय दर्शन (विशेषकर शैव दर्शन), संस्कृत-साहित्य एवं इतिहास के जाने-माने विद्वान् हैं।

परिचय

दिनांक 02 जुलाई, 1986 को ग्राम अटवाँ दुर्ग, ज़िला गोपालगंज, बिहार में जन्मे प्रवीण कुमार द्विवेदी की प्रारम्भिक शिक्षा ग्रामीण विद्यालय से हुई। 6ठी से 10वीं तक की पढ़ाई इन्होंने उच्च विद्यालय, नौतन सिवान से प्राप्त की। उपशास्त्री एवं शास्त्री (प्रतिष्ठा) की शिक्षा इन्होंने कामेश्वर सिंह दरभङ्गा संस्कृत विश्वविद्यालय की सम्बद्ध ईकाई श्रीच्छत्रधारिसंस्कृतमहाविद्यालय, हथुआ, गोपालगंज से प्राप्त की। एम.ए., एम. फिल. एवं पीएच. डी. की शिक्षा इन्होनें विशिष्ट संस्कृत अध्ययन केन्द्र, जवाहरलाल नेहरू विश्वविद्यालय, नयी दिल्ली से प्राप्त की । इन्होंने ‘वीरशैवदर्शन में तत्त्वमीमांसा का स्वरूप’ विषय पर एम. फिल. शोधोपाधि एवं ‘भारतीय दार्शनिक एवं सांस्कृतिक परम्परा के सन्दर्भ में वीरशैवमत का पर्यालोचन’ विषय पर पीएच. डी. शोधोपाधि भारतीय दर्शन के प्रख्यात विद्वान् प्रो. रामनाथ झा के निर्देशन में प्राप्त किया है। 
डॉ. प्रवीण कुमार द्विवेदी 1 अक्टूबर 2015 से दिल्ली विश्वविद्यालय के इन्द्रप्रस्थ महिला महाविद्यालय के संस्कृत विभाग में सहायक आचार्य (तदर्थ) के पद पर कार्यरत हैं। इन्होंने महाविद्यालय में संस्कृत-परिषद् के परामर्शदाता तथा संस्कृत-विभाग एवं संगीत-विभाग के वेबसाइट-समिति के सदस्य के रूप में भी कार्य किया है। साथ ही महाविद्यालय की वार्षिक पत्रिका ‘आरोह’ की सम्पादक-समिति के सदस्य के रूप में भी कार्य किया है।

कृतियाँ

प्रवीण कुमार द्विवेदी ने वीरशैव के धार्मिक ग्रन्थ सिद्धान्तशिखामणि का भोजपुरी-भाषा में अनुवाद किया है, जो शैवभारती शोध संस्थान, जंगमवाड़ी मठ, वाराणसी से प्रकाशित है। इन्होंने वागुल्लास प्रथम भाग नामक ग्रन्थ का सह-सम्पादन भी किया है। इन्होंने ‘अग्निपुराण : शिवतत्त्वविमर्श’, ‘वीरशैवदर्शन में चैतन्य का स्वरूप’, ‘काश्मीरशैवमत और वीरशैवमत का तुलनात्मक अध्ययन’ ‘संस्कृत वाङ्मय में राष्ट्रवाद का स्वरूप’ आदि विषयों पर विभिन्न विद्वानों द्वारा सम्पादित पुस्तकों में अध्याय लिखा है। इनके ‘भारतीय शैवागमिक पर्यालोचन’, ‘वीरशैवदर्शन में नारी की अवधारणा’, ‘वैदिककालीन उद्योग एवं व्यवसाय’ ‘देवताविषयक वैज्ञानिकत्व’, ‘धार्मिक चिन्तन एवं वेद : वीरशैवमत के सन्दर्भ में’, ‘वीरशैवदर्शन में षड्-स्थल सिद्धान्त’ आदि विषयक शोधपत्र भी पत्रिकाओं एवं ग्रन्थों में प्रकाशित हैं। इनके निबन्ध ‘रामकथाभिषिक्त कुछ शिवात्मक परिदृश्य’, ‘विदेशों में उपेक्षित आयुर्वेद की पाण्डुलिपियाँ’, ‘प्राचीन भारतीय शल्य-प्रक्रिया में आचार्य सुश्रुत का योगदान’, ‘महाभारत में हैं नगर-स्थापत्य के उदाहरण’, ‘कौटिल्य अर्थशास्त्र में है मुद्रा के प्रमाण’, ‘भारत और इण्डोनेशिया का आत्मिक सम्बन्ध’, ‘सनातन परम्परा में वीरशैव अथवा लिङ्गायत सम्प्रदाय’, ‘संस्कृत वाङ्मय में कृषि’, ‘संस्कृत वाङ्मय में जल का स्वरूप’, ‘गुरुकुलीन शिक्षा पद्धति’, ‘भारतीय संस्कृति में सुरक्षासम्बन्धी चिन्तन’, ‘संस्कृत वाङ्मय में दूतकाव्य’, ‘संस्कृत वाङ्मय में वंशावलीविज्ञान’, ‘मूर्तियों में भाव-सम्प्रेषण’, पुस्तकों की उपयोगिता भी कई पत्रिकाओं में प्रकाशित हैं।
इन्होंने भारत के विभिन्न भागों में प्रायः 10 अन्तरराष्ट्रीय सम्मेलनों, 20 राष्ट्रीय सम्मेलनों तथा 7 राष्ट्रीय कार्यशालाओं में सफलतापूर्वक भाग लेकर अपने शोधपत्रों को प्रस्तुत किया है। इन्होंने शिवाद्वैतमञ्जरी, शिवाद्वैतदर्पण और शिवाद्वैतपरिभाषा नामक शैवदर्शन के संस्कृत ग्रन्थों का हिन्दी अनुवाद पूर्ण कर लिया है जो प्रकाशनाधीन है। ये सम्प्रति ‘ब्रह्मसूत्रश्रीकरभाष्य’ का हिन्दी अनुवाद कर रहे हैं।
वलाखिल्य

ऋगवेद मे वलाखिल्य उन मन्त्रो को कहा गया हे जो किसी खास अवसर पर कहे जते थे
राम के नाम

पृष्ठभूमि

1526 में भारतीय उपमहाद्वीप पर मुगल आक्रमण के बाद, सम्राट बाबर के एक जरनैल, मीर बाक़ी ने अयोध्या में एक मस्जिद का निर्माण करवाइया जिस का नाम उसने बाबर पर रखा. हिंदू पौराणिक कथाओं में अयोध्या भगवान राम का जन्मस्थान है। कुछ लोगों का कहना है मस्जिद के लिए इस्तेमाल किये गये स्थान पर पहले एक राम मन्दिर था। 1949 तक यह स्थान हिन्दू और मुस्लिम, दोनों विश्वासों के लोगों द्वारा धार्मिक उद्देश्यों के लिए इस्तेमाल होता रहा। उस वर्ष में राम की मूर्तियों चुपके मस्जिद के अंदर रखवा दी गई। हंगामे शुरू हो गये, और कई सिविल सूट दायर किये गये। इसे विवादग्रस्त साइट घोषित किया गया, और मस्जिद के फाटक को बंद कर दिया गया।
संगीत शैली

अलग अलग संगीतकारों (गायक, गीतकार, वाद्ययंत्रवादक) की अपनी शैली होती है। पर इनके संगीत को अलग समयबद्ध करके अलग-अलग भावनाओं के अंतर्गत डाला जाए, तो उन शैलियों को संगती शैली कहते हैं।
लोकप्रिय शैलियाँ - देशभक्ति, शोक, प्रेम,
डेविड फ्रीडरिख

डेविड फ्रीडरिख जर्मनी के महान चित्रकार थे।
१० हायजीया

१० हायजीया (10 Hygiea) हमारे सौर मंडल का चौथा सबसे बड़ा क्षुद्रग्रह है। यह क्षुद्रग्रह घेरे में स्थित है और ३५०-५०० किमी के लगभग अंडाकार आकार के साथ इसमें क्षुद्रग्रह घेरे के कुल द्रव्यमान (मास) का क़रीब २.९% इसी एक क्षुद्रग्रह में निहित है। यह C-श्रेणी क्षुद्रग्रहों का सबसे बड़ा सदस्य है और एक गाढ़े रंग की कार्बनयुक्त सतह रखता है। अपने गहरे रंग के कारण इसे अपने बड़े आकार के बावजूद पृथ्वी से देखना कठिन है।

परिवार

१० हायजीया का नाम इससे मिलते-जुलते हायजीया परिवार नामक क्षुद्रग्रह परिवार]] को दिया गया है जिसका यह सबसे बड़ा सदस्य भी है।
चिकित्सा समकक्ष समीक्षा

चिकित्सा समकक्ष समीक्षा समिति

चिकित्सा समकक्ष समीक्षा समिति का उद्देश्य हैं चिकित्स्य देखबाल की जांच करना जिससे यह निर्धारित हो सके की देखभाल के मानकों को स्वीकार किया गया है या नहीं. चिकित्सक या अन्य स्वास्थ्य देखभाल पेशेवर के व्यावसायिक या व्यक्तिगत आचरण की जांच भी की जा सकती है। यदि चिकित्सा समकक्ष समीक्षा समिति पाती है कि चिकित्सक मानकों से विचलित हैं, तब यह सीमित उस चिकित्सक के विशेषाधिकारो को सीमित या समाप्त करने की सिफारिश कर सकती हैं। उपचारी शिक्षा सहित उपायों की सिफारिश भी की जा सकती.
अस्पतालों में, केवल चिकित्सिये कर्मचारियों द्वारा अधिकृत सहकर्मी समीक्षा के पास चिकित्सक के विशेषाधिकार को सीमित करने का अधिकार हैं। अस्पताल के भीतर अस्पताल प्रशासन या अन्य समूह द्वारा आयोजित समिति चिकित्सा स्टाफ के लिए अनुशासनात्मक सिफारिश कर सकती हैं।
विभागीय समकक्ष समीक्षा समितियों चिकित्सकों से बना होता हैं, जबकि अस्पताल के आधार पर प्रदर्शन के मूल्यांकन और प्रणालियों विश्लेषण समितियों मैं चिकित्सकों की भागीदारी के बिना नर्स या प्रशासक शामिल हो सकते हैं।
नर्सिंग और अन्य स्वास्थ्य पेशेवरों को भी सहकर्मी की समीक्षा में भाग लेने की जरूरत है। नर्सिंग में, अन्य व्यवसायों के तरह, समकक्ष समीक्षा एक अनिवार्य हिस्सा है अभ्यास पर पेशेवर नियंत्रण को बनाए रखने के लिए और एक ऐसी प्रक्रिया है जिसका इस्तमाल पेशेवर अपनी सेवाओं को सार्वजनिक और संगठन के प्रति जवाबदेह रखने के लिए करते हैं। समकक्ष समीक्षा अभ्यास विकास को बढ़ावा देने गुणवत्ता परिणामों, आश्वस्त है और पेशेवर स्वायत्तता को बनाए रखने में एक अनिवार्य भूमिका निभाता है। एक पेशेवर होने के नाते स्व नियमन और समकक्ष समीक्षा में शामिल होना एक आवश्यकता है। अमेरिकी नर्स एसोसिएशन के दिशानिर्देश द्वारा समकक्ष समीक्षा एक ऐसी प्रक्रिया के रूप में परिभाषित हैं जिसके द्वारा एक ही रैंक, व्यवसाय, एक दूसरे का स्थापित मानकों के खिलाफ काम निष्पादन मूल्यांकन करते हैं। ये दर्शन उन पेशेवरो को, जो उस कार्य की ज़रूरतों और मांगो से परिचित हो, एक ऐसे पद पर रखता है जहा वे प्रतिक्रिया प्रणाली को दे और ग्रहण करते हैं।

समीक्षा समितियों सहकर्मी मेडिकल बोर्ड के रूप में

राज्य चिकित्सा बोर्ड अनुज्ञापित पेशेवरो का समकक्ष समीक्षा आचरण करता हैं। कुछ राज्यों में, बोर्ड केवल चिकित्सकों से बना होता हैं, अन्य राज्यों में मेडिकल बोर्ड मैं वकीलों और अन्य गैर चिकित्सकों को शामिल किया जा सकता हैं। चिकित्सकों मुख्य सलाहकार क्षमताओं में बोर्ड का हिस्सा होते हैं। इस संरचना के तहत, मेडिकल बोर्ड समिति जो बोर्ड सलाहकार नामिका का हिस्सा हो भी सकता है या नहीं भी, से चिकित्सा समकक्ष समीक्षा की मांग करता हैं।
अन्य राज्य बोर्ड राज्य के चिकित्सकों द्वारा मुख्य रूप से चलाए जाता हैं। इन राज्यों में, समकक्ष समीक्षा समितिया पूरी तरह बोर्ड सदस्यों द्वारा की जा सकती है, या बोर्ड के साथ असंबंधित चिकित्सकों के एक पैनल द्वारा चुनी समिति द्वारा की जा सकती हैं। चिकित्सक लिसेंसे से जुड़े निर्णय की सिफारिश चिकित्सा समकक्ष समीक्षा बोर्ड को करती हैं, जो बोर्ड द्वारा स्वीकार या अस्वीकार किया जा सकता हैं।
मनसूर

मनसूर अबू जाफर अब्दुल्लाह दिन मुहम्मद, दूसरे अब्बासी खलीफा, (754 ई -- 775 ई) ने अब्बासी शासन को दृढ़ बनाने के अतिरिक्त अपनी राजधानी के लिये बगदाद का निर्माण कराया। प्रसिद्ध बरमकी वज़ीर खालिद बिन बरमक उसका मुख्य परामर्शदाता था।
संयुक्त अरब अमीरात क्रिकेट टीम का आयरलैंड दौरा

वनडे सीरीज

साल 2015 से अब तक 3 मैचों की 2 (उसमें विश्व कप, ट्रॉफी, इतर) सीरीज हुई हैं। उसमें आयरलैंड ने 1 सीरीज और 0 आईसीसी टूर्नामेंट जीते हैं।
शेख आफताब अहमद

शेख आफताब अहमद एक राजनीतिज्ञ है पाकिस्तान के राष्ट्रीय विधानसभा में | वह NA-57 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
माइक्रोसॉफ्ट इण्डिक लॅङ्गविज इनपुट टूल

माइक्रोसॉफ्ट इण्डिक लॅंगविज इनपुट टूल भारतीय भाषाओं हेतु एक टाइपिंग औजार (इनपुट मैथड ऍडीटर) है। यह एक वर्चुअल कीबोर्ड है जो कि बिना कॉपी-पेस्ट के झंझट के विंडोज़ में किसी भी ऍप्लीकेशन में सीधे हिन्दी में लिखने की सुविधा प्रदान करता है। यह ऑनलाइन तथा ऑफलाइन दोनों ही रूप में उपलब्ध है। यह सेवा दिसम्बर २००९ में आरम्भ हुई।
यह औजार शब्दकोश आधारित ध्वन्यात्मक लिप्यन्तरण विधि का प्रयोग करता है अर्थात आप जो रोमन में टाइप करते हैं यह उसे अपने शब्दकोश से मिलाकर लिप्यन्तरित करता है तथा मिलते-जुलते शब्दों का सुझाव देता है। यह प्रचलित हिन्दी टाइपिंग औजारों (जो कि एक निश्चित स्कीम के अन्तर्गत लिप्यंतरण करके टाइप करते हैं) के विपरीत एक अन्तर्निमित शब्दकोश से मिलाकर लिप्यन्तरित करके टाइप करता है। इस कारण से प्रयोक्ता को लिप्यन्तरण स्कीम को याद नहीं रखना पड़ता। इस कारण से यह पहली बार एवं शुरुआती हिन्दी टाइप करने वालों (जो कि रोमनागरी के अभ्यस्त होते हैं) के लिये काफी सुविधाजनक रहता है।
तांगखुल भाषा

तांगखुल (या 'तांगखुल नागा') भारत के पूर्वोत्तर में बोली जाने वाली एक भाषा है। यह तिब्बती-बर्मी परिवार की भाषा है।
तांगखुल अन्य नागा भाषाओं के समीप नहीं है।
मोहम्मद रज़ा पहलवी

प्रारम्भिक जीवन

उनका जन्म 16 सितम्बर, 1919 को तेहरान में हुआ था। वे रजा शाह पहलवी और उनकी दूसरी पत्नी, ताज उल-मुल्क की संतान थे। 5 साल की उम्र में, उसने आगे की पढ़ाई के लिए ल रूज नामक एक स्विस बोर्डिंग स्कूल में प्रवेश किया। चार साल के अध्ययन के बाद, वह 9 साल में हाई स्कूल डिप्लोमा के साथ ईरान लौट आए। तब उन्हें तेहरान में स्थानीय सैन्य अकादमी के साथ पंजीकृत किया गया और वहाँ वे पांच साल रहे।

राजनीतिक जीवन

द्वितीय विश्व युद्ध के दौरान, वह 7 सितंबर 1941 को वे सत्ता में आए, जिसके दौरान अंग्रेज़-सोवियत बलों ने ईरान पर हमला करके जबरन उनके पिता रज़ा शाह को इस्तीफ़ा देने के लिए मजबूर किया। 
शासक के रूप में, उन्होंने अर्थव्यवस्था, सामाजिक और राजनीतिक पुनर्गठन के आसपास सफेद आंदोलन का परिचय दिया। इसने ईरान को एक वैश्विक शक्ति में बदलने और राज्य-नियंत्रित उद्योगों और महिलाओं के मताधिकार का आधुनिकीकरण करने की भी अनुमति दी।

मूल्यांकन

उनकी छवि एक धर्मनिरपेक्ष मुसलमान की थी। अपनी नीतियों और कई बार तानाशाही क़िस्म के बर्ताव के कारण उन्होंने शियाओँ का समर्थन खोने के साथ लोकप्रियता खो दी, श्रमिक वर्ग के साथ टकराव हुआ, बाजारियों के रूप में जाने जाने वाले व्यवसायियों से हाथ मिलाया, इजरायल के साथ संबंध बनाए रखा, और भ्रष्टाचार में शासक वर्गों को गले लगाया। इसके अलावा, विभिन्न विवादास्पद नीतियां, समाजवादी पार्टी तुदा पार्टी पर प्रतिबंध लगाया, और शाही खुफिया एजेंसी सावक का राजनीतिक विरोधियों का दमन करने के लिए प्रयोग किया। राज्य के आँकड़ों से पता चलता है कि वर्ष 1978 में 2,205 राजनीतिक कार्यकर्ताओं को जेल भेजा गया था। परिणामस्वरूप, इस्लामी तख्तापलट हुआ। इस्लामवादियों के साथ उनके मतभेदों ने अमेरिका और यूनाइटेड किंगडम उनका बचाव करने की कोशिश की, और कम्युनिस्टों की गतिविधियों में वृद्धि हुई। 7 जनवरी को राजनीतिक अशांति के कारण क्रांति हुई और उसे ईरान छोड़ने के लिए मजबूर होना पड़ा। ईरानी राजशाही को औपचारिक रूप से समाप्त कर दिया गया और अयातुल्लाह रुहोल्ला खोमैनी के नेतृत्व में ईरान को इस्लामिक गणराज्य में परिवर्तित कर दिया गया।

मृत्यु

उनकी मृत्यु 27 जुलाई 1980 को काहिरा में हुई, और उन्हें वहीं दफ़नाया गया।
अरमा गाँव, सूर्यगढा (लखीसराय)

यातायात

== आदर्श स्थल == यह गाँव आदर्श गाृम के नाम से ही ज़ाना जाता है, "आदर्श गाृम अरमा" इस में आदर्श स्थल बहुत है जैसे -
विदर्भ एक्सप्रेस

१२१०५ एवं १२१०६ विदर्भ एक्सप्रेस भारतीय रेलवे से सम्बंधित सुपरफ़ास्ट रेल है जो की मुंबई सी एस टी एवं गोंडिया महाराष्ट्र के बीच चलती है। यह रेल नित्य सेवा प्रदान करती है यह १२१०५ नाम से मुंबई सी एस टी से गोंडिया के लिए चलती है वहीँ १२१०६ नाम से विपरीत दिशा में चलती है।

कोच

विदर्भ एक्सप्रेस में १ एयर कंडिशन्ड प्रथम श्रेणी मिश्र एयर कंडिशन्ड २ टियर (एच ए १), २ एयर कंडिशन्ड २ टियर, १ एयर कंडिशन्ड २ मिश्र एयर कंडिशन्ड ३ टियर (ए बी १), १० शयन श्रेणी तथा ४ सामान्य अनारक्षित कोच होते हैं। जैसा की अन्य रेलों के साथ होता है वैसी ही व्यवस्था इस रेल के साथ भी है। मांग के अनुसार इसमें कोचों की संख्या घटा या बढ़ा दी जाती है।

सेवाएं

पहले यह एक्सप्रेस मुंबई सी एस टी और नागपुर के बीच में चला करती थी जिसे बाद में गोंडिया से कर दिया गया। यह नित्य चलती है तथा १६ घंटों में लगभग ९६७ किलोमीटर की दूरी ६०.४४ किलोमीटर / घंटा की रफ़्तार से तय करती है।

यात्रा परिपथ

दोहरी कर्षण क्षमता वाल्व डब्ल्यू सी ए एम् ३ इंजन इसे मुंबई सी एस टी से लगत पुर तक ले जाता है जिसके बाद भुसावल डब्ल्यू ए पी ४ बाकी की यात्रा करवाता है। कल्याण और लागतपुरी के बीच इसमें बैंकर इंजन लगता है।

सामान्य जानकारी

इसका नाम विदर्भ एक्सप्रेस इसलिए रखा गया क्योंकि यह पहले नागपुर जाया करती थी जो की महाराष्ट्र हिस्से में पड़ता था। हालाँकि ऑफिसियल रेलवे समय सारणी दर्शाता है की इगतपुरी पर १ और ५ मिनट का हाल्ट होता है पर यह लगभग १५ मिनट का होता है क्योंकि यहाँ पर ही इन्जिन बदलता है। १२१०५ विदर्भ एक्सप्रेस का हाल्ट थाडे में नहीं है।
हाजी अली की दरगाह

हाजी अली की दरगाह मुंबई के वरली तट के निकट स्थित एक छोटे से टापू पर स्थित एक मस्जिद एवं दरगाह हैं। इसे सय्यद पीर हाजी अली शाह बुखारी की स्मृति में सन १४३१ में बनाया गया था। यह दरगाह मुस्लिम एवं हिन्दू दोनों समुदायों के लिए विशेष धार्मिक महत्व रखती है। यह मुंबई का महत्वपूर्ण धार्मिक एवं पर्यटन स्थल भी है।
दरगाह को सन १४३१ में सूफी संत सय्यद पीर हाजी अली शाह बुखारी की स्मृति में बनाया गया था। हाजी अली ट्रस्ट के अनुसार हाजी अली उज़्बेकिस्तान के बुखारा प्रान्त से सारी दुनिया का भ्रमण करते हुए भारत पहुँचे थे।

स्थापत्य

हाजी अली की दरगाह वरली की खाड़ी में स्थित है। मुख्य सड़क से लगभग ४०० मीटर की दूरी पर यह दरगाह एक छोटे से टापू पर बनायी गयी है। यहाँ जाने के लिए मुख्य सड़क से एक सेतु बना हुआ है। इस सेतु की उँचाई काफी कम है और इसके दोनों ओर समुद्र है। दरगाह तक सिर्फ निम्न ज्वार के समय ही जाया जा सकता है। अन्य समय में यह सेतु पानी के नीचे डूबा रहता है। सेतु के दोनों ओर समुद्र होने के कारण यह रास्ता काफी मनोरम हो जाता है एवं दरगाह आने वालों के लिए एक विशेष आकर्षण है।
दरगाह टापू के ४५०० वर्ग मीटर के क्षेत्र में फैली हुई है। दरगाह एवं मस्जिद की बाहरी दीवारें मुख्यतः श्वेत रंग से रंगी गयीं हैं। दरगाह के निकट एक ८५ फीट ऊँची मीनार है जो इस परिसर की एक पहचान है। मस्जिद के अन्दर पीर हाजी अली की मजार है जिसे लाल एवं हरी चादर से सज्जित किया गया है। मजार को चारों तरफ चाँदी के डंडो से बना एक दायरा है।
मुख्य कक्ष में संगमरमर से बने कई स्तम्भ हैं जिनके ऊपर रंगीन काँच से कलाकारी की गयी है एवं अल्लाह के ९९ नाम भी उकेरे गए हैं।
समुद्री नमकीन हवाओं के कारण इस इमारत को काफी नुकसान हुआ है। सन १९६० में आखिरी बार दरगाह का सुधार कार्य हुआ था।
ज़ुल्फ़िक़ार बाबर

ज़ुल्फ़िक़ार बाबर एक पाकिस्तानी क्रिकेट खिलाड़ी है जो पाकिस्तान की अंतर्राष्ट्रीय क्रिकेट टीम के लिए खेलते हैं। ज़ुल्फ़िक़ार बाबर पाकिस्तान टीम के लिए २०१४ से खेलते आ रहे हैं। ज़ुल्फ़िक़ार बाबर पाकिस्तान के लिए एक दिवसीय अंतर्राष्ट्रीय क्रिकेट मैच खेलते हैं।
समान काम का समान वेतन

समान काम का समान वेतन (Equal pay for equal work) एक प्रकार का श्रमिक अधिकार है जिसके अनुसार एक ही कार्य को करने वाले सभी लोगों को समान वेतन मिलना चाहिए।

परिचय

आज से लगभग 47 वर्ष पहले संसद में पास ठेका मजदूर (संचालन एवं उन्मूलन) कानून 1970 के केंद्रीय रूल 1971 के अंतर्गत धारा 25 (5) के अनुसार, "अगर कोई ठेकेदार के द्वारा न्युक्त ठेका वर्कर अपने प्रधान नियोक्ता द्वारा न्युक्त वर्कर के बराबर कार्य करता है, तो ठेकेदार के द्वारा काम करने वाले ठेका वर्कर का वेतन, छुटटी और सेवा शर्ते उस संस्था के प्रधान नियोक्ता के वर्कर के बराबर होगा".
देश की संसद ने बनाया था. कानून बनाते समय सरकार ने यह माना था कि ठेका मजदूरों को रोजगार के लिए रखे जाने के चलते कई समस्याएं सामने आ रही हैं. इसके पूर्ण रूप में खात्मे के लिए ही संसद में काफी सोच विचार के बाद उपरोक्त कानून बनाया गया था. दूसरी पंच वर्षीय योजना में योजना आयोग ने त्रिपक्षीय कमेटियों (सरकार-मालिक-मजदूर) की सिफारिश व आम राय से यह माना था कि
1. जहां कहीं भी सम्भव है ठेका मजदूरों द्वारा किए जा रहे काम को ही समाप्त कर दिया जाए.
2. जहां कहीं यह सम्भव न हो वहां ठेका मजदूर के काम को संचालित कर उन्हें वेतन अदायगी व अन्य जरूरी सुविधाएं सुनिश्चित की जाएं.
इन दोनों कामों को लागू करवाने की जिम्मेदारी केन्द्र व राज्य सरकारों के तहत चल रहे श्रम विभाग की थी.
इंडियन स्टफिंग फैडरेशन के रिर्पोट के अनुसार आज पूरे देश में लगभग 1 करोड 25 लाख लोग सरकारी विभाग में कार्यरत है, जिसमें 69 लाख लोग केवल ठेके पर काम कर रहे हैं. सरकार मानती है कि ठेका वर्कर को समान काम करने के वावजूद समान वतन का भुगतान नही किया जा रहा है। चीफ लेबर कमीश्नर (सेन्ट्रल) ने सर्कुलर नं. office Memorandum दिनांक- 23.1.2013, fileNo.14(113) Misc RLC (Cood)/2012 सरकार के सभी मिनिस्ट्री को जारी किया.
माननीय सुप्रीम कोर्ट ने भी 26 अक्टूबर 2016 को ‘समान कार्य के लिए समान वेतन’ के सिद्धांत पर मुहर लगाते हुए कहा अस्थायी कामगार भी स्थायी की तरह मेहनताना पाने के हकदार हैं.
शइलंग

शइलंग ओडिशा के केन्दुझर जिला के अन्तर्गत आनंदपुर सब्डिविजन के घसिपुरा ब्लॅक का एक गांव है। आनन्दपुर से ४ किमि दूरी पर अबस्थित ये गांव अपने मांकडाकेन्दा पहाडी पर अबस्थित बायाबाबा मठ के लिये प्रसिद्ध है।
काष्ठ कला

काष्ठ कला (Wooden Arts) एक हस्तकला है जो भारतीय राज्य राजस्थान में बहुत प्रसिद्ध है। काष्ठ को आम भाषा में लकड़ी कहा जाता है। इस कला में लोग लकड़ी पर विभिन्न प्रकार के कलाकारी वस्तुएं बनाते हैं।
बस्सी चित्तौड़गढ़ ज़िले का बस्सी कस्बा जो प्राचीन समय से काष्ठ कला के लिए प्रसिद्ध रहा है। बस्सी की काष्ठ क्ला के जन्म दाता प्रभात जी सुतार माने जाते हैं। इनके द्वारा सर्वप्रथम एक लकड़ी की गणगौर बनाई गई। जो लगभग आज से ३५५ साल पुरानी है।

खराद कला

उदयपुर की खराद कला लकड़ी को विभिन्न आकारों में ढ़ालने एवं बारीक गोल किनारियों के कार्य के लिए प्रसिद्ध है। खराद कला का इतिहास लगभग २५० वर्ष पुराना माना जाता है। महाराजा जगत सिंह ने मारवाड़ से इस शिल्प के कुछ कारीगरों को उदयपुर बुलाकर बसाया था। कालांतर में यहाँ बसे परिवारों की संख्या बढ़ती गई और इस खराद कला ने अपना स्थान प्रांत ,राष्ट्र और अंतर्राष्ट्रीय स्तर पर विकसित कर लिया। खराद कार्य में मुख्यतः खिरनी की लकड़ी का उपयोग किया जाता है। प्रारम्भ में शहरीकरण ,सरकारी प्रोत्साहन एवं बढ़ते बाजार के कारण यह व्यवसाय बहुत फला-फूला। इस लकड़ी के कार्य में उदयपुर ज़िले के लगभग दो हजार परिवार लगे हुए हैं। खिरनी की लकड़ी की कमी ,वांछित प्रशिक्षण एवं उच्च तकनीक के अभाव में यह कला अब धीरे-धीरे लुप्त  होने लगी है। लेकिन हस्तकला विकास सहकारी समिति लिमिटेड, उदयपुर द्वारा पिछले वर्षों से इस लुप्त होती कला को फिर से प्रकाश में लाने और इसे पुनः विश्व भर में प्रतिष्ठा दिलाने का काम हाथ में लिया है। 
उदयपुर हस्तकला विकास सहकारी समिति उदयपुर के अधीन शिल्प संघ परियोजना ,नाई का गठन किया गया है। शिल्प संघ परियोजना महिला शिल्पकारों ने अपने विकास हेतु खुद तैयार की है। नाबार्ड द्वारा इस योजना को गोद लेकर इसे क्रियान्वित किया जा रहा है। उदयपुर से १२ किलोमीटर दूर नाई गाँव में १६ जुलाई १९९६ को शिल्प संघ परियोजना का विधिवत शुभारम्भ हुआ था।

अन्य जानकारी

प्राचीन तथा मध्यकालीन काष्ठ शिल्प के लिए वर्तमान में राजस्थान के डूंगरपुर ज़िले का जेठाना गाँव विख्यात है। इसके अलावा राज्य के बांसवाड़ा ज़िले का चंदूजी का गढ़ा तथा डूंगरपुरज़िले का बोडीगामा तीर-कमान के लिए काफी अच्छा प्रसिद्ध स्थल है। इन सबके अलावा चुरू ज़िला चन्दन की लकड़ी पर खुदाई के लिए विख्यात है। इसमें स्वर्गीय मालचंद बादाम वाले तथा उनके परिवार के सदस्य चौथमल नवरतनमल (पुत्र) और ओम प्रकाश, (प्रपोत्र) खासे विख्यात है।
पारद वाष्प टरबाइन

पारद वाष्प टरबाइन (mercury vapour turbine) एक प्रकार का ऊष्मा इंजन है जो ऊष्मा चक्र को चलाने के लिए पारद का उपयोग करता है। पारद वाष्प टरबाइन का उपयोग भाप टरबाइन के साथ करके बिजली पैदा की जाती थी। इस प्रकार के सम्मिलित ऊष्मा चक्र द्वारा विद्युत जनन का प्रचलन सीमित ही रहा क्योंकि आरम्भिक लागत अधिक होती थी तथा पारे के विषकारी प्रभावों का खतरा था।
केवल भाप-चक्र का प्रयोग करके बिजली पैदा करने की अपेक्षा पारद-चक्र से अधिक दक्षता प्राप्त होती है। किन्तु समय के साथ धातुकार्मिक विकास के फलस्वरूप केवल वाष्प-चक्र के उपयोग से भी अधिक दक्षता मिलने लगी है जिससे पारद-वाष्प टरबाइन की उपयोगिता समाप्त हो गई है।
चीमा

चीमा एक जाट गोत्र है।
१७६८ ईसा पूर्व

१७६८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७६८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हकीकत (1995 फ़िल्म)

संक्षेप

अपने पति, रवि मल्होत्रा के मारे जाने के बाद, सुधा अपने भाई, महेश और भाभी, कामिनी के साथ एक विधवा का जीवन जीती है। एक नया किरायेदार, अजय, भवानी के भाई से छेड़छाड़ करते समय उसके बचाव के लिए आता है। फिर दोनों प्यार में पड़ते हैं और शादी करने का फैसला करते हैं। कामिनी शुरू में इस रिश्ते का विरोध करती है, लेकिन बाद में मान जाती है और दोनों शादी कर लेते हैं। इसके तुरंत बाद वह गर्भवती हो जाती है और फिर उसे पता चला कि अजय वह नहीं है जिस का वह दावा करता है, और शायद उसके पति की हत्या के लिए जिम्मेदार हो सकता है।
इन्द्र विद्यावाचस्पति

इन्द्र विद्यावाचस्पति (1889-1960), कुशल पत्रकार, गंभीर विचारक एवं इतिहासवेत्ता थे। वे स्वामी श्रद्धानन्द के पुत्र थे।

जीवनी

इन्द्र विद्यावाचस्पति का जन्म ९ नवम्बर सन् १८८९ को पंजाब के जालन्धर जिले के नवां शहर में हुआ था। उनकी शिक्षा-दीक्षा गुरुकुल कांगड़ी में हुई। अध्ययन के समय ही उन्हें सद्धर्म प्रचारक के सम्पादन का मौका मिला। यहीं से उनकी प्रवृति पत्रकारिता की ओर गयी। अपने जीवनकाल में उन्होने विजय, वीर अर्जुन तथा जनसत्ता का सम्पादन किया। 'विजय' दिल्ली से प्रकाशित होने वाला पहला हिन्दी समाचार पत्र था। इनका देहावसान २३ अगस्त सन् १९६० को दिल्ली में हुआ।
इन्द्र जी ने शिक्षा तथा साहित्य सृजन के क्षेत्र में महत्वपूर्ण भूमिका निभायी। शिक्षा के क्षेत्र में उनका सबसे महत्वपूर्ण योगदान गुरुकुल कांगड़ी का संचालन एवं मार्गदर्शन है। इस विश्वविद्यालय के कुलाधिपति के रूप में कार्य करते हुए उन्होने गुरुकुल की उपाधियों को केन्द्र एवं राज्य सरकारों से मान्यता प्रदान कराने का स्तुत्य एवं सफल कार्य किया। गुरुकुल में हिन्दी माध्यम से तकनीकी विषयों की शिक्षण की व्यवस्था करके इन्होने हिन्दी की अमूल्य सेवा की।

कृतियाँ

ये इतिहास के गम्भिर अध्येता थे। अत: इनकी इतिहास-विषयक रचनाएं अत्यन्त प्रामाणिक एवं उच्च श्रेणी की मानी गयीं हैं। 'भारत में ब्रिटिश साम्राज्य का उदय और अन्त', 'मुगल साम्राज्य का क्षय और उसके कारण', 'मराठों का इतिहास' उनकी सर्वप्रसिद्ध रचनाएँ हैं।
धार्मिक एवं सांस्कृतिक क्रितियों में 'आर्यसमाज का इतिहास', 'उपनिषदों की भूमिका' तथा 'संस्कृत्ति का प्रवाह' उल्लेखनीय हैं। 'शाह आलम की आँखें' प्रतिनिधि ऐतिहासिक उपन्यास है तो 'नैपोलियन बोनापार्ट की जीवनी', 'महर्षि दयानन्द का जीवन-चरित' उल्लेखनीय जीवन-ग्रन्थ हैं।
इन्द्र जी का भाषा पर पूरा अधिकार था। इनकी शैली में सहज प्रवाह है। वस्तुस्थिति का मार्मिक चित्रण करने की अद्भुत क्षमता है। इनकी कृतियाँ हिन्दी का गौरव हैं।
उपपाण्डव

महाभारत में, उपपाण्डव या पाण्डवपुत्र या पंचकुमार, द्रौपदी से जन्में पाँच पुत्रों को कहते हैं। प्रत्येक पाण्डव से द्रौपदी को एक पुत्र पैदा हुआ था। इन पंचकुमारों के नाम ये हैं- प्रतिविन्ध्य, शतनिक, सुतसोम, श्रुतसेन, और श्रुतकर्म। इन्होने महाभारत में पाण्डवों के तरफ से युद्ध किया किन्तु महाभारत में इनके बारे में बहुत कम वर्णन है। इन पाँचों कुमारों को अश्वत्थामा ने युद्ध के अन्तिम दिन मार दिया था।

हत्या

महाभारत युद्ध में अर्जुन के तीरों एवं भीमसेन की गदा से कौरवों का नाश हो गया। अपने राजा दुर्योधन की ऐसी हार देखकर और अपने पिता द्रोणाचार्य की मृत्यु का स्मरण कर अश्वत्थामा अधीर हो गया। छुप कर वह पांडवों के शिविर में पहुँचा और घोर कालरात्रि में कृपाचार्य तथा कृतवर्मा की सहायता से पांडवों के बचे हुये वीर महारथियों को मार डाला और पांडवों के पाँचों पुत्रों के सिर भी काट डाले।
२६७५ ईसा पूर्व

२६७५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६७५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।